open-index/open-wikipedia-markdown huggingface dataset:
Ռոդրիգո Գոիս

**Ռոդրիգո Գոիս** (, ), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Ռեալ Մադրիդի կազմում։ Խաղում է հարձակվողի դիրքում։

## Ակումբային կարիերա
### Սանտոս
Ռոդրիգոն Սանտոսի ակադեմիայի սան է։ 2017 թվականի հուլիսի 21-ին նա կնքեց իր առաջին պայմանագիրը ակումբի հետ՝ նախատեսված մինչև 2022 թվականը։ Իր պրոֆեսիոնալ դեբյուտը նշեց 2017 թվականի նոյեմբերի 4-ին՝ Ատլետիկո Մինեյրոյի դեմ խաղում։ Իր առաջին գոլը խփեց 2018 թվականի հունվարի 26-ին՝ Պոնտե Պրետայի դեմ խաղում։ Իր առաջին հանդիպումը Լիբերտադորեսի գավաթում Ռոդրիգոն անցկացրեց մարտի 1-ին՝ Ռեալ Գարսիլասոյի դեմ խաղում՝ 17 տարեկան և 50 օրական հասակում դառնալով Սանտոսի պատմության ամենաերիտասարդ ֆուտբոլիստը, ով խաղադաշտ է դուրս եկել այս մրցաշարում։ Մարտի 15-ին՝ Նասիոնալի դեմ խաղում նա խփեց իր առաջին գոլը Լիբերտադորեսի գավաթում՝ 17 տարեկան և 67 օրական հասակում դառնալով ամենաերիտասարդ բրազիլացին, ով գոլի հեղինակ է դարձել այս առաջնությունում։

Իր առաջին գոլը Սերիա A-ում Ռոդրիգոն խփեց 2018 թվականի ապրիլի 15-ին՝ Սեարայի դեմ խաղում։ Հունիսի 3-ին՝ Վիտորիայի դեմ խաղում նա հետ-տրիկ ձևակերպեց 9 րոպեի ընթացքում, ինչպես նաև գոլային փոխանցում տվեց Գաբրիել Բարբոզային՝ օգնելով Սանտոսին հաղթել 5-2 հաշվով։ 2017-18 մրցաշրջանում բրազիլացին անցկացրեց 32 հանդիպում՝ դառնալով 9 գոլի հեղինակ։ 2018 թվականի հուլիսի 26-ին Ռոդրիգոն ստացավ 9 համարի մարզաշապիկը՝ նախկին 43-ի փոխարեն։ 2019 թվականին նա վերցրեց 11 խաղահամարը, որը նախկինում կրել էր Նեյմարը։ Մայիսի 12-ին բրազիլացին գոլի և 2 գոլային փոխանցման հեղինակ դարձավ Վասկո դա Գամայի դեմ խաղում՝ օգնելով իր թիմին հաղթել 3-0 հաշվով։ Սանտոսի կազմում Ռոդրիգոն անցկացրեց 80 հանդիպում՝ դառնալով 17 գոլի հեղինակ։

### Ռեալ Մադրիդ
2018 թվականի հունիսի 15-ին Ռոդրիգոն պայմանագիր կնքեց Ռեալ Մադրիդի հետ՝ նախատեսված մինչև 2025 թվականը։ Ակումբը նրա համար վճարեց 45 միլիոն եվրո, և բրազիլացին Ռեալին միացավ 2019 թվականի հունիսին։

## Միջազգային կարիերա
Ռոդրիգոն ներկայացրել է Բրազիլիան մինչև 17 և մինչև 20 տարիքայինների երիտասարդական հավաքականներում։ 2017 թվականի մարտի 30-ին նա հրավիրվեց Մ17 հավաքական՝ Մոնտայգուի մրցաշարի համար։ Այստեղ Ռոդրիգոն անցկացրեց 4 հանդիպում՝ դառնալով 3 գոլի հեղինակ և օգնելով իր թիմին զբաղեցնել 2-րդ հորիզոնականը առաջնությունում։ 2018 թվականի մարտի 7-ին նա հրավիրվեց Բրազիլիայի Մ20 հավաքական, սակայն չմիացավ թիմին Սանտոսի նախագահի խնդրանքով։ 2019 թվականի ձմռանը Ռոդրիգոն մասնակցեց Հարավային Ամերիկայի մինչև 20 տարեկանների առաջնությանը, որտեղ դարձավ 2 գոլի և 1 գոլային փոխանցման հեղինակ, ինչպես նաև կարմիր քարտ ստացավ Վենեսուելայի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի հուլիսի 17-ի դրությամբ*

## Նվաճումներ
### Անհատական

* Լիգա Պաուլիստայի լավագույն նորեկ․ 2018

## Ծանոթագրություններ

## Արտաքին հղումներ
* Ռոդրիգոյի պաշտոնական Ֆեյսբուքի էջը
* Ռոդրիգոյի պաշտոնական Տվիտերի էջը
* Ռոդրիգոյի պաշտոնական Ինստագրամի էջը
* Ռոդրիգոն transfermarkt-ում
* Ռոդրիգոն soccerbase.com-ում
* Ռոդրիգոն WhoScored.com կայքում
* Ռոդրիգոն Ռեալ Մադրիդի պաշտոնական կայքում

Կատեգորիա:Բրազիլացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Սանտոսի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Բրազիլիայի հավաքականի ֆուտբոլիստներ
Մարիա Էրիխ

**Մարիա Էրիխ** (, ), գերմանացի դերասանուհի։ Առավել հայտնի է Գվենդոլին Շեֆերդի դերով «Թայմլես» վիպաշարի էկրանավորման մեջ։

## Կենսագրություն
Մինչև 2004 թվականը Մարիա Էրիխը նկարահանվել է սերիալներում։ Դրանից հետո ռեժիսոր Փիթեր Թիմը նրան հրավիրում է «Իմ եղբայը շնիկ է» ֆիլմում նկարահանվելու համար։ Այս աշխատանքից հետո աղջկան սկսեցին հրավիրել լիամետրաժ նախագծերի, որոնցից շատերը հեռուստատեսային էին։ 2012 թվականին դերասանուհուն առաջարկվել է խաղալ «Թայմլես։ Սուտակե գիրք» ֆիլմի գլխավոր դերը, որը նկարահանվել է Քերստին Գիրի առաջին գրքի հիման վրա։ Մարիան նկարահանվել է նաև եռագրության երկրորդ և երրորդ մասերում՝ «Թայմլես 2։ Շափյուղյա գիրք», «Թայմլես 3։ Զմրուխտե գիրք»։

## Մրցանակներ և նոմինացիաներ
*2005 - «Undine Awards» մրցանակի «Կնոջ լավագույն դեբյուտ» անվանակարգ
*2013 - «New Faces Awards» մրցանակի «Լավագույն դերասանուհի» անվանակարգ
*2015 - «Jupiter Award» մրցանակիի «Լավագույն գերմանացի դերասանուհի» անվանակարգ
* 2015 - «Goldene Kamera» մրցանակի  «Լավագույն դեբյուտ» անվանակարգ

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Գերմանացի դերասանուհիներ
Կատեգորիա:Գերմանացի կինոդերասանուհիներ
Կատեգորիա:Կինոռեժիսորներ
Լաբրինթ

**Թիմոթի Մակքենզի** (, , ավելի հայտնի է բեմական **Labrinth**  անունով), բրիտանացի հեղինակ-կատարող և երաժշտական պրոդյուսեր։

## Կենսագրություն և կարիերա
Թիմոթի Մակքենզին ծնվել է 1989 թվականի հունվարի 4-ին Լոնդոնի Հաքնի բորոյում։ Սովորել է «Stoke Newington School» դպրոցում և հենց դպրոցական տարիներին սկսել իր երաժշտական կարիերան։ 2009 թվականին նա մասնակցել է երգերի ստեղծմանը այնպիսի կատարողների համար, ինչպիսիք են Master Shortie, Wretch 32, Chip, Maverick Sabre, Դևլին, Թայնի Թեմպա և ուրիշներ։ 2010 թվականին Թիմոթին պայմանագիր է կնքել Սայմոն Քաուելի հետ՝ Syco լեյբլով։ Այսպիսով նա դարձավ առաջինը 6 տարիների ընթացքում, ում հաջողվեց դա անել՝ չմասնակցելով *[[The X Factor (Մեծ Բրիտանիա)|The X Factor]]-ին*։

Լաբրինթի առաջին սինգլը՝ «Let the Sun Shine» անունով, թողարկվել է 2010 թվականի սեպտեմբերի 24-ին, իսկ դեբյուտային ալբոմը՝ «*Electronic Earth»* ներկայացվել է 2012 թվականի ապրիլի 2-ին։ 2014 թվականին թողարկվել են «Let It Be» և «Jealous» երգերը, ընդգրկված դեռևս չթողարկված «*Take Me to the Truth»* ալբոմում։

Թիմոթին համագործակցում է համաշխարհային ճանաչում ունեցող երաժիշների ու երգիչների հետ, այդ թվում՝ The Weeknd, Ռիհաննա, Աշեր, Թայնի Թեմպա, Էդ Շիրան, Էմելի Սանդե, Kygo, Նոա Սայրուս, Սիա Ֆուրլեր և այլոց։

## Սկավառակագրություն
**Ստուդիական ալբոմներ**

* *Electronic Earth* (2012)
* *Take Me to the Truth* (թողարկումը սպասվում է)
*Labrinth, Sia & Diplo Present... LSD (2019)

**Մինի-ալբոմներ**

* *iTunes Festival: London 2012* (2012)
* *Atomic* (2013)

## Ծանոթագրություններ

## Արտաքին հղումներ
* 

Կատեգորիա:Brit Awards մրցանակի դափնեկիրներ
Կատեգորիա:RCA Records-ի արտիստներ
Կատեգորիա:Բրիտանացի երաժիշտներ
Կատեգորիա:Բրիտանացի երգահաններ
Կատեգորիա:Բրիտանացի երգիչներ
Կատեգորիա:Երաժշտական պրոդյուսերներ
Կատեգորիա:Կոմպոզիտորներ
Կատեգորիա:Բեմական կեղծանուններ
Արգենտինայի Սերվանտեսի անվան ազգային թատրոն

**Սերվանտեսի անվան ազգային թատրոն** (, ազգային թատրոն Արգենտինայի մայրաքաղաք Բուենոս Այրեսում)։ Հիմնադրվել է իսպանացի դերասան Մարիա Գերերոյի և նրա ամուսնու՝ Ֆերնանդո Դիաս դե Մենդոսայի կողմից, շենքը կառուցվել է 1921 թվականին։ 1926 թվականին անսպասելի ֆինանսական խնդիրների պատճառով սեփականատերերը այն հանել են աճուրդի։ Ազգային կոնսերավատորիայի տնօրենի օգնական Էնրիկե Գարսիա Վելլոսոն առաջարկել է նախագահ Մարսելո Տորկուատո դե Ալվեարին (ում կինը՝ Ռեգինա Պաչինին օպերային երգչուհի էր և արվեստի մոլեռանդ հովանավոր) ստեղծել Սերվանտեսի անվան ազգային թատրոն։ Այսպիսով թատրոնը դարձել է Արգենտինայի Հանրապետության սեփականությունը։ 1933 թվականին թատրոնը տեղավորեց նաև Կոմեդիայի ազգային թատրոնը։ Սերվանտեսի անվան ազգային թատրոնի խաղացանկը կազմում են իսպանացի և արգենտինացի դրամատուրգների պիեսները։ Թատրոնում բեմադրում էին իսպանացի դրամատուրգների ստեղծագործությունները. Լոպե դե Վեգի, Տիրսո դե Մոլինա, Վենտուրա դե լա Վեգա։ 1995 թվականին № 24,570 օրենքի համաձայն թատրոնը հայտարարվել է ազգային պատմական հուշարձան։

## Հրդեհ և վերականգնում
1961 թվականի օգոստոսի 10-ին, Սերվանտեսի թատրոնում հրդեհ բռնկվեց, որը ոչնչացրեց մեծ շենքը։ Պետությունը ստանձնեց շենքի վերականգնումն ու վերակառուցումը։ Նոր շենքը նախագծվել էլ  «Mario Roberto Álvarez y Asociados» ընկերության կողմից, և ունի երեք նկուղ, ցոկոլային հարկ և երեք հարկ։ Նոր շենքի բեմը ստացավ ավելի մեծ տարածք,  արվեստանոցներ, վերապատրաստման սրահներ և պահեստներ։ Թատրոնը կրկին բացվել է 1968 թվականին։

## Դեկորացիա և սենյակներ
Թատրոնի գլխավոր բեմը կազմում է 16 × 28,5 մետր և ունի կենտրոնական պտտվող մաս՝ 12 մետր տրամագծով, հատակը պատրաստված է փայտե տախտակներից, ինչը թույլ է տալիս հարթել անհամաչափությունները։ Բեմի դիմաց գտնվում է հրապարակ (12 × 2,7 մետր), ինչը հնարավորություն է տալիս դերասաններին ավելի մոտ գտնվել հանդիսատեսին։

## Պատկերասրահ

Teatro Cervantes 01.jpg
Fachada del Teatro Nacional Cervantes sobre la calle Libertad..JPG
Teatro Nacional Cervantes int2.jpg
Teatro Cervantes 02.jpg
Cervantes Theatre (Teatro Cervantes) (4729466952).jpg


## Ծանոթագրություններ

## Արտաքին հղումներ
*(Teatro Nacional Cervantes, fotos e  historia)
*TeatroCervantes.gov.ar (sitio oficial del Teatro Cervantes).
*ElCervantes.org Historia del Teatro Cervantes]

Կատեգորիա:1921 հիմնադրված թատրոններ
Կատեգորիա:Արգենտինայի թատրոններ
Կատեգորիա:Բուենոս Այրեսի շենքեր և կառույցներ
Կատեգորիա:1921 հիմնադրումներ Արգենտինայում
Հպարտ Մերի (ֆիլմ)

**Հպարտ Մերի** (), ամերիկյան թրիլեր՝ նկարահանված 2018 թվականին։ Ռեժիսորն է Բաբակ Նաջաֆին։ Սցենարի հեղինակներ՝ Ջոն Նյուման և  Քրիստիան Սվագալ։ Ֆիլմի սյուժեն պատմում է կին-մարդասպանի մասին, որը դեռահաս երեխա է պահում։ Պրեմիերան տեղի ունեցավ 2018 թվականի հունվարի 12-ին։

## Սյուժե
Գլխավոր հերոսը, կին է, որի անունը Մերի է։ Վերջինս հաջողակ վարձու մարդասպան է՝ Բոստոնում գտնվող մի ավազակախմբում։ Մերիի կյանքն ամբողջությամբ փոխվում է այն բանից հետո, երբ հանդիպում է մի որբ դեռահասի հետ, որի ծնողներին Մերին էր սպանել իր «աշխատանքի» ժամանակ։

## Դերերում

## Արտադրություն
2017 թվականի հունվարին Տարաջի Հենսոնը պայմանագիր է կնքում «Screen Gems» ընկերության հետ, որը Բոստոնում ֆիլմը նկարահանելու համար  ռեժիսոր էր փնտրում։ 2017 թվականի փետրվարին հայտարարվեց, որ ֆիլմի ռեժիսորը կլինի Բաբակ Նաջաֆին, ինչպես նաև հայտնի դարձավ ֆիլմի պրեմիերայի օրը՝ 2018 թվականի հունվարի 26-ը։

2017 թվականին ապրիլի 5-ին սկսվեց ֆիլմի արտադրությունը, այդ օրը հայտարարվեց նաև դերասանների ցանկը։ 2017 թվականի հուլիսի 20-ին  թողարկվեց առաջին պաշտոնական թրեյլերը և պաստառը։ Հետոր ֆիլմի թողարկման նոր օր նշվեց՝ 2018 թվականի հունվարի 12։

## Ընդունելություն
### Բյուջե
ԱՄՆ-ում և Կանադայում «Հպարտ Մերի» ժապավենը թողարկվել է 2017 թվականի հունվարի 12-ին։ Սկզբում ենթադրվում էր, որ ֆիլմը հավաքելու է մոտ 20 միլիոն դոլար՝ առաջին երեք օրերին 2155 կինոթատրոններից։ Սակայն ակնկալիքները չարդարացան. առաջին օրը ֆիլմը հավաքել է ընդամենը 3.2 միլիոն դոլար, իսկ առաջին ւիքենդին՝ 10 միլիոն դոլար, զբաղեցնելով 8-րդ տեղը կինովարձույթում։

### Քննադատություն
Ֆիլմը քննադատների կողմից հակասական ընդունելության է արժանացել։ Rotten Tomatoes կայքում նրա գնահատականը 4.2 /10 էր։ Metacritic-ում թրիլլերը ստացել է 35 միավոր՝ հնարավոր 100-ից։ CinemaScore կայքի հարցումներով հանդիսատեսը ֆիլմը գնահատել է B+՝  A+-ից F սանդղակով։

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների էքշն թրիլեր ֆիլմեր
Կատեգորիա:2018 ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ֆիլմեր որբերի մասին
Վանի գավառ

**Վան**, գավառ Արևմտյան Հայաստանում, Վանի վիլայեթում։ Կենտրոնը Վան քաղաքն էր։

Վանից Արծկեն, Արճեշը, Բերկրին, Մոկսը, Շատախը, որոնք նաև հանդիսանում էին առևտրաարհեստավորական կենտրոններ։

## Աշխարհագրություն
Գավառը հյուսիսից սահմանակից էր Էրզրումի նահանգի Բայազետի, արևմուտքից՝ Բիթլիսի վիլայեթի Մուշի և Սղերդի գավառներին, հարավից և հարավ-արևելքից Վանի վիլայեիթի Հեքյարիի գավառին, հյուսիս-արևելքից՝ Պարսկաստանի Մակուի և Խոյի գավառներին։

Տարածքով մոտավորապես համապատասխանում էր պատմական Վասպուրական աշխարհի Տոսպ գավառի տարածքին։ Գավառն ունի արգավանդ հողեր, խմելու ջուր և հանքային աղբյուրներ։

## Կլիմա
Ունի բարեխառն և առողջարար կլիմա։

## Պատմություն
Կազմվել է 1897-1902 թվականներին։ Գավառի հայության մեծ մասը ոչնչացվեց 1915 թվականի մեծ եղեռնի ժամանակ։ Փրկվածները հիմնականում գաղթեցին Արևելյան Հայաստան։

## Բնակչություն
XX դարի սկզբին ուներ մոտ 13000 բնակիչ, որից կեսից ավելին հայեր էին, իսկ մնացածը՝ քրդեր և թուրքեր։

## Տնտեսություն
Հայերի հիմնական զբաղմունքը հացահատիկների (ցորեն, գարի, կորեկ, եգիպտացորեն, բրինձ), կերային (կորնգան, առվույտ) և յուղատու (կտավատ, կանեփ) կուլտուրաների մշակություն, խաղողագործությունն ու պտղաբուծությունն (դեղձ, ծիրան, սալոր, տանձ, խնձոր, ընկույզ) էր։ Հռչակված էր Արտամետի խնձորը, Շատախի ընկույզը և Վանի դեղձը։

Կարևոր տեղ էին գրավում ձկնորսությունը (Վանա լիճ, Աղբակ) և մեղվաբուծությունը։ Լեռնային և նախալեռնային շրջաններում կարոևեր տեղ էին զբաղեցնում անասնապահությունը՝ խոշոր և մանր եղջերավոր անասնապահություն, ձիաբուծություն։

Առևտրով և արհեստներով հիմնականում զբաղվում էին հայերը։ Զարգացած էր մետաղագործությունը (երկաթագործություն, ոսկերչություն), ատաղձագործությունը, գորգագործությունը, շալագործությունը, ներկարարությունը։ Հայերի ապրանքը մեծ համբավ ուներ ողջ Հայաստանում։ Գավառի արտադրած գորգերն ու ձեռագործ իրերը նաև վաճառում էին արտասահմանում։

## Օգտակար հանածոներ
Գավառի ընդերքը պարունակում է պղինձ, քարածուխ, երկաթ, ծծումբ, նավթ, ոսկի, արծաթ, բազմազան շինարարական քար և ավազ։

## Պատմամշակութային կառույցներ
1903 թվականին գավառան ուներ 25 վանք ու 114 եկեղեցի, որոնց կից գործում էին նաև հայկական վարժարաններ։ Գավառը հայտնի է հնագույն և միջնադարյան հայկական հուշարձաններով ու հնություններով՝ Վանի բերդ, Աղթամար և այլն։

## Վարչական բաժանում
1909 թվականին գավառի կազմում մտնում էին հետևյալ գավառակները.
* Արծկե (Ալջավազ)
* Արճեշ
* Բերկրի-Աբաղա
* Գավաշ
* Մոկս
* Շատախ

## Տես նաև
* Վանի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևմտյան Հայաստանի գավառներ
Լուկա Պելեգրինի

**Լուկա Պելեգրինի** (, ), իտալացի ֆուտբոլիստ, Ռոմա ֆուտբոլային ակումբի պաշտպան։ Հանդես է եկել Իտալիայի հավաքականի տարբեր տարիքային խմբերում։

## Ակումբային կարիերա
2018 թվականի ապրիլի 17-ին Պելեգրինին պայմանագիր ստորագրեց ավագ թիմի հետ, որը նախատեսված է մինչև 2022 թվականը։ Ֆուտբոլիստի գործակալն է Մինո Ռայոլան։

## Արտաքին հղումներ
* Պրոֆիլը Transfermarkt.co.uk-ում 

## Ծանոթագրություններ

Կատեգորիա:1999 ծնունդներ
Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Մարտի 7 ծնունդներ
Կատեգորիա:Յուվենտուսի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Կալյարիի ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:Ջենոայի ֆուտբոլիստներ
Human (երգ, The Killers)

«**Human**», ամերիկյան ինդի ռոք The Killers խմբի *[[Day & Age]]* երրորդ ստուդիական ալբոմի առաջին և գլխավոր սինգլը։ Երգի պրեմիերան կայացել է BBC Radio 1-ում 2008 թվականի սեպտեմբերի 22-ին, թվային թողարկումը՝ նույն թվականի սեպտեմբերի 30-ին։ Թողարկվել է CD, վինիլային ձայնապնակ, ինչպես նաև երգը հասանելի է եղել ներբեռնման համար iTunes Store-ում։

Day & Age-ի բոլոր սինգլների շապիկները ներկայացնում են խմբի մասնակիցներից մեկի դիմանկարը՝ արված խճանկարի ոճով։ Human սինգլի շապիկին կիթառահար Դեյվ Քենինգն է։

## Քննադատություն
Սինգլն արժանացել է քննադատների բավական բարձր գնահատականին։ Հիմնականում երգը համեմատվել է խմբի առաջին աշխատանքների ու հատկապես Hot Fuss ալբոմի հետ։  Rolling Stone-ի ընթերցողները Human-ը ճանաչել են 2008 թվականի լավագույն երգ։

2009 թվականի դեկտեմբերին երգն զբաղեցրել է 25-րդ հորիզոնականը տասնամյակի լավագույն երգերի ցանկում, որ կազմվել է բրիտանական Absolute Radio ռադիոկայանի ունկնդիրների ձայների հիման վրա։

## Քավերներ և ռեմիքսներ
* Brainstorm-ը կատարել է Human երգը RAMP 2009-ում։
* Սինգլի ռեմիքսը ձայնագրել է հոլանդացի դիջեյ Արմին վան Բյուրենը։
* Coldplay-ը մի քանի անգամ կատարել է երգն իր Viva la Vida Tour համերգային շրջագայության ժամանակ։

## Երգացանկ

**7" vinyl single**
# «Human» — 4:09
# «A Crippling Blow» — 3:37

**Limited edition 12" vinyl single**
# «Human» — 4:09
# «A Crippling Blow» — 3:37

**European cardsleeve single**
# «Human» — 4:09
# «A Crippling Blow» — 3:37

**German CD**
# «Human» — 4:09
# «A Crippling Blow» — 3:37
# «Human (Armin van Buuren Club Remix)» — 8:11
# «Human (Video Clip)» — Enhanced CD

**iTunes remixes EP**
# «Human (Armin van Buuren Radio Remix)» — 3:47
# «Human (Ferry Corsten Radio Remix)» — 4:26
# «Human (Pink Noise Radio Edit)» — 4:06
# «Human (Armin Van Buuren Club Remix)» — 8:11
# «Human (Ferry Corsten Club Remix)» — 6:53

**Remixes promo CD**
# «Human (Armin van Buuren Radio Remix)» — 3:47
# «Human (Ferry Corsten Radio Remix)» — 4:26
# «Human (Thin White Duke Edit)» — 5:27
# «Human (Pink Noise Radio Edit)» — 4:06
# «Human (Armin Van Buuren Club Remix)» — 8:11
# «Human (Ferry Corsten Club Remix)» — 6:53
# «Human (Thin White Duke Club Mix)» — 8:03
# «Human (Ocelot Remix)» — 4:30
# «Human (Armin van Buuren Dub Remix)» — 7:25
# «Human (Ferry Corsten Dub Remix)» — 6:26
# «Human (Thin White Duke Dub)» — 7:45
# «Human (Pink Noise Dub)» — 7:08

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

### Տասնամյակի հիթ-շքերթներ

## Հավաստագրումներ

## Ծանոթագրություններ
Դանիել Ֆուզատո

**Դանիել Սերանտուլա Ֆուզատո** (, ) բրազիլացի ֆուտբոլիստ, Ռոմա ֆուտբոլային ակումբի դարպասապահ։ Բրազիլիայի մինչև 20 տարեկանների հավաքականում անցկացրել է 1 հանդիպում, որը տեղի է ունեցել 2016 թվականի սեպտեմբերի 1-ին։

## Ակումբային կարիերա
2018 թվականի հուլիսի 8-ին Ֆուզատոն պայմանագիր ստորագրեց Ռոմա ֆուտբոլային ակումբի հետ, որը նախատեսված է մինչև 2022 թվականի հունիս։ Տրանսֆերի արժեքը կազմեց 500 հազար եվրո։

## Ծանոթագրություններ

## Արտաքին հղումներ
* Պրոֆիլը espnfc.com-ում 

Կատեգորիա:Բրազիլացի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Ապոլոնիոսի շրջանագծեր

thumb|250px|right|<math>\frac{d_1}{d_2}=\textrm{const}</math>**Ապոլոնիոսի շրջանագիծ**, հարթության վրա կետերի երկրաչափական տեղ, որոնցից մինչև տրված երկու կետերը ունեցած հեռավորություների հարաբերությունը հաստատուն է և հավասար չէ մեկի։thumb|250px|right|Ապոլոնիոսի շրջանագծեր։ Ամեն մի երկնագույն շրջանագիծ հատվում է ամեն մի կարմիր շրջանագծի հետ ուղիղ անկյան տակ։right|thumb|300px|Ապոլոնիոսի խնդրի գունավոր ցուցադրում

Երկբևեռ կոորդինատներ կոչվում են, հարթության վրա Ապոլոնիոսի շրջանների հիման վրա կառուցված կոորդինատային համակարգ։

## Կառուցում

Դիցուք, հարթության վրա ընտրվել են Aև Bկետերը։ Դիտարկենք այդ հարթության մեջ Pկետը, որի համար ճիշտ է 
: k=\frac{PA}{PB},

k=1 դեպքում կետերը դասավորված են միջնուղղահայացի վրա,մնացած բոլոր դեպքերում նրանց զբաղեցրած տեղերը կոչվում են Ապոլոնիոսի շրջանագծեր։

Երկու կետերի միջև հեռավորության հաստատուն տարբերության կորը հիպերբոլ է,հաստատուն գումարի կորը՝ էլիպս, հաստատուն արտադրյալը՝ Կասինիի օվալ։

## Հատկությունները

* Ապոլոնիոսի շրջանագծի շառավիղը R=\frac{k}\cdot AB.
*PC հատվածը \angle APBանկյան կամ նրան առընթեր անկյան կիսորդն է։

## Ապացույցների մասին

*Ապացույցներից մեկը հիմնված է ներքին և արտաքին կիսորդների հատկության վրա։ Կիսորդը հանդիպակաց կողմը բաժանում է առընթեր կողմերին համապատասխան համեմատականությամբ։
*Գոյություն ունի շրջելիության հատկության վրա հիմնված ապացույց։

## Ծանոթագրություններ

Կատեգորիա:Տարրական երկրաչափություն
Կատեգորիա:Շրջանագծեր
Ժողովածու (4630)

**Ժողովածու** (4630), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4630 թվի տակ։ Ձեռագիրը գրվել է 15-րդ դարում՝ Ավետիս գրիչի կողմից։ Ստացողը եղել է Թամամը։ Գրված է թղթի վրա, որն ունի 15X11 չափս։ Ձեռագիրը կազմված է 43 թերթից։ Գրված է միասյուն, բոլորգրով։ Կազմը՝ կաշեպատ տախտակ դրոշմազարդ, աստառը՝ կանաչ կտավ։ Հիշատակարաններ գրչի՝ 4ա, 24ա, ստացողի՝ 39բ, հետագայի՝ 40ա(1696թ.), 42ա (1803թ.)թ։
## Բովանդակություն
* Աղօթք,
* Ի հարանց վարուց,
* Խրատք,
* Տեսիլ Գրիգոր Լուսավորիչ։

## Ծանոթագրություններ

Կատեգորիա:Մատենադարանի ձեռագրեր
Ալբինա Ղազարյան

**Ալբինա Ղազարյան** (), բալետի հայ արտիստ։

## Կենսագրություն
Ալբինա Ղազարյանը ծնվել է 1989 թվականի օգոստոսի 3-ին, Երևանում։ 1997-2007 թվականներին սովորել է Երևանի պարարվեստի պետական ուսումնարանի բալետի բաժնում՝ Ա. Մարիկյանի դասարանում։ 2007-2011 թվականներին որպես բալետի արտիստ աշխատել է Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնում։ 2011- 2013 թվականներին հրավերով Իսրայելի պետական բալետում եղել է առաջատար մենապարող, 2013-2015 թվականներին՝ Կարելիայի Երաժշտական թատրոնի առաջատար մենապարող։ 2015 թվականին տեղափոխվել է ԱՄՆ և «Նյու Ջերսի» բալետային խմբում հանդես է գալիս որպես առաջատար մենապարող։ 2015 թվականից որպես հրավիրված ուսուցիչ-փորձավար դասավանդում է ամերիկյան դպրոցներում։ 2017 թվականին Վերոնայի բալետի դասական դպրոցում Ալիսա Կոսովի բեմադրությամբ ներկայացվել է Պյոտր Չայկովսկու «Մարդուկ-Ջարդուկը» բալետը, որտեղ հանդես են եկել Ալբինա Ղազարյանը, Նարեկ Մարտիրոսյանը, Վիտալի Վերտերիչը և բալետի դպրոցի 4-ից 18 տարեկան աշակերտները։

## Բալետային ներկայացումներ

## Մրցանակներ
* Յուրի Գրիգորովիչի «Աշխարհի երիտասարդ բալետ» մրցույթի դափնեկիր, 2010 թ.

## Ընտանիք
Բալետի արտիստ Նարեկ Մարտիրոսյանի կինն է։

## Ծանոթագրություններ

Կատեգորիա:Հայ բալետի արտիստներ
Կատեգորիա:Երևանի պարարվեստի ուսումնարանի շրջանավարտներ
Ֆիլիպ Լինհարտ

**Ֆիլիպ Լինհարտ** (, ), ավստրիացի ֆուտբոլիստ, «Ֆրայբուրգ» ակումբի և Ավստրիայի հավաքականի պաշտպան։

## Ակումբային կարիերա
thumb|left|190px|Լինհարտն Ավստրիայի երիտասարդական հավաքականի կազմում
Լինհարտը վիեննական «Ռապիդ» ակումբի սան է։ 2014 թվականին նա վարձավճարային հիմունքներով տեղափոխվել է Մադրիդի «Ռեալ», որտեղ մեկ մրցաշրջան հանդես է եկել «Ռեալ Մադրիդ C»-ում։ 2015 թվականին «թագավորական ակումբը» պայմանագիր է կնքել Ֆիլիպի հետ։ Լինհարտն ընդգրկվել է մրցաշրջանի հայտացուցակում և սկսել է հանդես գալ «Կաստիլիայի» կազմում։ Դեկտեմբերի 2-ին՝ Իսպանիայի գավաթի խաղարկության շրջանակներում անցկացված «Կադիս» ակումբի դեմ խաղում նա կատարել է իր նորամուտը հիմնական կազմում՝ երկրորդ խաղակեսում փոխարինելով Խամես Ռոդրիգեսին։ 2017 թվականի ամռանը Լինհարտը վարձավճարով տեղափոխվել է գերմանական «Ֆրայբուրգ»։ Օգոստոսի 20-ին՝ Ֆրանկֆուրտի «Այնտրախտի» դեմ խաղում նա կատարել է իր նորամուտը Բունդեսլիգայում։ Վարձավճարային պայմանագրի ավարտին ակումբը «Ռեալից» գնել է խաղացողին 2 մլն եվրոյով։

## Միջազգային կարիերա
2014 թվականին Լինհարտն Ավստրիայի պատանեկան հավաքականի կազմում մասնակցել է Հունգարիայում անցկացվող Եվրոպայի պատանեկան առաջնությանը, որի ընթացքում մասնակցել է Հունգարիայի, Իսրայելի, Պորտուգալիայի և Գերմանիայի հավաքականների դեմ խաղերին։

2015 թվականին Լինհարտն Ավստրիայի երիտասարդական հավաքականի կազմում մասնակցել է Նոր Զելադիայում անցկացվող աշխարհի երիտասարդական առաջնությանը, որի ընթացքում մասնակցել է Գանայի, Արգենտինայի և Ուզբեկստանի հավաքականների դեմ խաղերին։

2017 թվականի հոկտեմբերի 9-ին Լինհարտը մասնակցել է 2018 թվականի աշխարհի առաջնության որակավորման փուլի՝ Մոլդովայի հավաքականի դեմ խաղին՝ կատարելով իր նորամուտն Ավստրիայի հավաքականում։

## Ծանոթագրություններ

## Արտաքին հղումներ
* Վիճակագրությունը soccerway կայքում
* Ֆուտբոլիստի էջը sports.ru կայքում
* 
* 

Կատեգորիա:Ավստրիայի հավաքականի ֆուտբոլիստներ
Կատեգորիա:Ավստրիացի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրայբուրգի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Սմոլֆութ

«**Սմոլֆութ**» (), ամերիկյան կատակերգական մուլտֆիլմ, որ ստեղծվել է 3D-անիմացիայի միջոցով։ Նախագծի ռեժիսորն ու սցենարիստը Քարի Քիրկպատրիկն է։ Սցենարի հիմում ընկած է Սերջո Պաբլոսի ստեղծագործությունը։ Դերերը հնչյունավորել են Չենինգ Թաթումը, Ջեյմս Կորդենը, Լեբրոն Ջեյմսը, Ջինա Ռոդրիգեսը, Դենի Դե Վիտոն, Յարա Շահիդին, Իլի Հենրին և Ջիմի Տատրոն։ Պրեմիերն կկայանա 2018 թվականի սեպտեմբերի 13-ին ԱՄՆ-ում։

## Սյուժե
Միգոն (Չենինգ Թաթում) եթի է, ով հավատում է, թե անորսալի արարածները՝ «սմոլֆութները» (իրականում՝ մարդիկ), իսկապես գոյություն ունեն։

## Հնչյունավորում
* Չենինգ Թաթում — եթի *Միգո*
* Ջեյմս Կորդեն — Պերսի
* Լեբրոն Ջեյմս — եթի *Գվանգի*
* Ջինա Ռոդրիգես — եթի *Կոլկու*
* Դենի Դե Վիտո — եթի *Միգո*
* Յարա Շահիդի — Բրենդի ընկերուհին
* Իլի Հենրի — եթի *Ֆլեմա*
* Ջիմի Տատրո — եթի *Տորպա*

## Արտադրություն
2017 թվականի մայիսի 11-ին հայտարարվել է մուլտֆիլմի վրա կատարվող աշխատանքների մեկնարկի մասին, ներկայացվել են հնչյունավորող դերասանները՝ Չենինգ Թաթում, Զենդայա և Ջինա Ռոդրիգես։ Համակարգչային անիմացիայով զբաղվել է Sony Pictures Imageworks ընկերությունը, որը պատրաստել է Warner Animation Group կինոընկերության «Արագիլներ» մուլտֆիլմի անիմացիան։ Նախապես ռեժիսորի պարտականություններն ստանձնել է Ռայան Օ'Լոքլինը, որը հարուստ փորձ էր ձեռք բերել DreamWorks Animation-ում։ Հետագայում նրան փոխարինել է Քարեյ Քիրկպատրիկը։

### Պրեմիերա
Ֆիլմի առաջին ցուցադրությունը նախատեսված է 2018 թվականի սեպտեմբերի 28-ին։

## Ծանոթագրություններ

## Արտաքին հղումներ
* 

Կատեգորիա:2010-ականների անգլերեն ֆիլմեր
Կատեգորիա:2018 մուլտֆիլմեր
Կատեգորիա:3D մուլտֆիլմեր
Կատեգորիա:Warner Bros. մուլտֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան մուլտֆիլմեր
Կատեգորիա:Անգլերեն մուլտֆիլմեր
Կատեգորիա:Ամերիկյան արկածային կինոկատակերգություններ
Կատեգորիա:2018 ֆիլմեր
Նարեկ Մարտիրոսյան (պարող)

**Նարեկ Գագիկի Մարտիրոսյան** (), բալետի հայ արտիստ։

## Կենսագրություն
Ծնվել է 1988 թվականի ապրիլի 24-ին, Երևանում։ 1997-2006 թվականներին սովորել է Երևանի պարարվեստի ուսումնարանի բալետի բաժնում։ 2003 թվականից Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնում եղել է բալետի արտիստ, 2007 թվականից՝ բալետի առաջատար մենակատար։ 2011-2013 թվականներին հրավերով որպես բալետի առաջատար մենապարող հանդես է եկել Իսրայելի պետական բալետում։ 2013-2015 թվականներին հրավեր է ստացել Կարելիայի Հանրապետության Երաժշտական թատրոնից, որտեղ աշխատել է որպես առաջատար մենապարող։ 2015 թվականից հանդես է գալիս Նյու Ջերսիի բալետային խմբում։ 2017 թվականին Վերոնայի բալետի դասական դպրոցում Ալիսա Կոսովի բեմադրությամբ ներկայացվել է Պյոտր Չայկովսկու «Մարդուկ-Ջարդուկը» բալետը, որտեղ հանդես են եկել Ալբինա Ղազարյանը, Նարեկ Մարտիորսյանը, Վիտալի Վերտերիչը և բալետի դպրոցի 4-ից 18 տարեկան աշակերտները։

## Բալետային ներկայացումներ

## Պարգևներ
* «Մովսես Խորենացու մեդալ», 2009 թ.

## Ընտանիք
* Կին՝ Ալբինա Ղազարյան, բալետի արտիստ
* Քույր՝ Ալինա Մարտիրոսյան, դերասանուհի

## Ծանոթագրություններ

Կատեգորիա:Երևանի պարարվեստի ուսումնարանի շրջանավարտներ
Կատեգորիա:Հայ բալետի արտիստներ
Կատեգորիա:Մովսես Խորենացու մեդալակիրներ
Կիմզե (Ռոզենհայմ)

**Կիմզե** (), համայնք Գերմանիայում՝ Բավարիա երկրամասում։ Տեղակայված է Կիմզե լճի կղզիների վրա՝ Հերենկիմզե (կամ Հերենինզել՝ «Տղամարդկային կղզի»), Ֆրաուենկիմզե («Կանացի կղզի») և Կրաուտինզել («Ծովախեցգետնի կղզի»)։

## Վարչական ստորաբաժանում
Համայնքը ենթարկվում է Վերին Բավարիա վարչական շրջանին։ Մտնում է Ռոզենհայմ շրջանի կազմի մեջ։ Ենթարկվում է Բավարիայի Բրայթբրուն-ամ-Կիմզե վարչական համայնքին։

Պաշտոնական կոդն է՝ 09 1 87 123։

## Բնակչություն
Կիմզեն զբաղեցնում է 2,57 կմ2 տարածք և համարվում է Բավարիայի՝ տարածքով ամենափոքր համայնքը։ Բնակչությունը կազմում է 235 մարդ (2016 թվականի դեկտեմբերի 31-ի տվյալներով)։ Դա Բավարիայի՝ բնակչության թվով վերջից երկրորդ համայնքն է (Բալդերշվանգից հետո)։

## Կղզիներ
Կիմզեի տարածքի հիմնական մասը զբաղեցնում է Հերենկիմզե կղզին (2,38 կմ²), որի վրա տեղակայված է համանուն ամրոցը։ Այն կառուցվել է 1878 թվականին բավարական վերջին թագավոր Լյուդվիգ 2-րդի կողմից։

Բնակչության մեծ մասն ապրում է Ֆրաուենկիմզե կղզում (0,15 կմ²), որտեղ գտնվում է նաև Բենեդիկտյան միաբանության կանացի հնագույն մենաստանը։

Կրաուտինզել փոքրիկ կղզին անմարդաբնակ է։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Բավարիայի քաղաքներ
Լագունա դել Լախա ազգային պարկ

**Լագունա դել Լախա ազգային պարկ** (), ազգային պարկ Չիլիում։

## Աշխարհագրություն
Պարկն առանձնանում է իր լեռնային լանդշաֆտներով, որոնց հիմնական գրավչությունն են Անտուկո հրաբուխը, Սիեռա Վելուդան և Լախա լիճը։ Պահպանվող տարածքը կրում է վերջինիս անունը, սակայն այն միայն սահմանակցում է պարկին։ Լագունա դել Լախա ազգային պարկի բարձրությունը տատանվում է 976 մետրից մինչև 3585 մետր՝ Սիեռա Վելուդայում։ Թեև ձյան քանակությունը Անտուկո հրաբխի վրա այդքան էլ շատ չէ, սակայն այն զարդարում է հարավային երկու խոշոր գագաթները նույնիսկ ամռան ընթացքում։ Լեռնաշղթաները և խորը հովիտները հատում են այս խորդուբորդ շրջանը, որում իրար են հաջորդում ժայռերն ու փարթամ բուսականությունը։ Եվս մեկ գագաթ պարկում Սերրո Կոնդորն է, որն ունի ընդամենը 1668 մետր բարձրություն։

Պարկը կազմում է Բիո-Բիո գետի ավազանի մի մասը։ Լախա գետի որոշ փոքրիկ վտակներ ծնունդ են առնում ազգային պարկում։

## Կենսաբանություն
Պարկը գտնվում է Վալդիվյան անտառների էկոշրջանում։

Այն վայրի կենդանիների ապաստարանն է. այստեղ են բնակվում պումաներ և աղվեսներ (մասնավորապես՝ հարավամերիկյան գորշ աղվեսը և անդյան աղվեսը)։ Հայտնաբերվել է թռչունների 47 տեսակ։

Պարկում կան վտանգված ու հազվագյուտ բուսատեսակներ, դրանց թվում են` ավստրոցեդրուսը, արաուկարիան և այլն։

## Զբոսաշրջություն
Ազգային պարկի սահմաններում և շրջակա տարածքներում կարելի է իրականացնել լեռնագնացություն, արշավներ, դահուկային սպորտ ու ձկնորսություն։

## Պատկերասրահ

Cascadaplaja.jpg|Պարկի ջրվեժներից մեկը
Plaja.jpg|Ազգային պարկում
Vantuco1.JPG|Անտուկո հրաբուխ
Caverna hielo.JPG|Սառցե քարանձավ, ձևավորվել է ամռանը Սիեռա Վելուդա հրաբխի լեռնային ստորոտին


## Ծանոթագրություններ

Կատեգորիա:1958 հիմնադրված բնության հատուկ պահպանվող տարածքներ
Կատեգորիա:Կատեգորիա ԲՊՀՄ II
Կատեգորիա:Չիլիի ազգային պարկեր
Վահե (այլ կիրառումներ)

**Վահե** անվանումը կարող է ունենալ հետևյալ կիրառումները․

***[[Վահե Հայկազունի]]** (ծն. թ. անհայտ - մ.թ.ա. 331 թ.), Հայոց արքա մ.թ.ա. 351 - մ.թ.ա. 331 թթ.: Եղել է Հայկ Նահապետի վերջին ժառանգը, Վան Հայկազունու որդին։
*Վահե (բժիշկ), Մեծ Եղեռնի նահատակ հայ բժիշկ
*Վահե Ահարոնյան (դաշնակահար), հայ դաշնակահար, ՀԽՍՀ վաստակավոր արտիստ (1974)։ ՀԽՍՀ ժողովրդական նկարիչ։
*Վահե Աղաբեկյանց, իրանահայ - ամերիկահայհայ գործարար և քաղաքական գործիչ։ 
*Վահե Բադալյան, Տաջիկստանահայ գործարար, բարերար։
*Վահե Բաղդասարյան, հայ շախմատիստ, գրոսմայստեր։ 
*Վահե Բերբերյան, լիբանանահայ և ամերիկահայ թատերագիր, նկարիչ, գրող, արվեստագետ և կատակերգու։
*Վահե Գաբրիելյան, հայ դիվանագետ։
*Վահե Գազան, Ֆրանսահայ նկարիչ։ 
*Վահե Գոդել, շվեյցարացի ֆրանսագիր բանաստեղծ, թարգմանիչ։
*Վահե Զաքարյան, Հայաստանի զինված ուժերի և Արցախի Հանրապետության Պաշտպանության բանակի զինծառայող, շարքային։
*Վահե Զիրոյան, հայ դերասան, արվեստագետ։
*Վահե Էլոյան, հայ պետական գործիչ։
*Վահե Թադևոսյան, հայ ֆուտբոլիստ։
*Վահե Թիլբյան, եթովպիահայ երգիչ, երաժիշտ, պարող։ 
*Վահե Թութխալյան, բելառուսահայ սամբիստ և ձյուդոիստ։
*Վահե Խաչատրյան, հայ կինոռեժիսոր, կոմպոզիտոր, սցենարիստ։ 
*Վահե Կարապետյան, հայ արդյունաբերող։
*Վահե Հակոբյան (այլ կիրառումներ)
**Վահե Հակոբյան (մարզպետ), Հայաստանի Սյունիքի մարզպետ։
**Վահե Հակոբյան (քաղաքական գործիչ), Հայաստանի պետական գործիչ, Սյունիքի նախկին մարզպետ։
*Վահե Հայկ, հայ գրող, խմբագիր, բանասեր և պատմաբան, Ռամկավար ազատական կուսակցության գործիչ։
*Վահե-Անդրե Հեքիմյան, Ֆրանսահայ գեղանկարիչ։
*Վահե Հովհաննիսյան, հայ պետական և քաղաքական գործիչ, մասնագիտությամբ՝ հոգեբույժ, բժիշկ։
*Վահե Ղալումյան, հայ տնտեսագետ, Տավուշի մարզպետ։
*Վահե Վանոյան, Արցախի Հանրապետության Պաշտպանության բանակի զինծառայող, նահատակ։
*Վահե Մարգարյան, հայ երգիչ, Իքս-Ֆակտոր 3 (Հայաստան) նախագծի հաղթող։
*Վահե Միրաքյան, հայ ֆուտբոլիստ։
*Վահե Միքայելյան, հայ թարգմանիչ, ԽՍՀՄ գրողների միության անդամ
*Վահե Յաղմուրյան, սովետական և հայ ֆուտբոլիստ։
*Վահե Շահվերդյան, «ռեժիսորական ներկայացումների» բեմադրիչ, ՀԽՍՀ արվեստի վաստակավոր գործիչ։
*Վահե Չոփուրյան, հայ ֆուտբոլիստ։
*Վահե Պարսումյան, Լիբանանահայ նկարիչ։
*Վահե Պետրոսյան, Հայաստանի ԳԱԱ արտասահմանյան անդամ, աստղաֆիզիկոս
*Վահե Սամուելյան, հայ դերասան, ռեժիսոր։ 
*Վահե Ստեփանյան, Հայ իրավաբան, Հայաստանի պետական գործիչ, Հայաստանի Արդարադատության խորհրդի անդամ։
*Վահե Տատուրյան, հայ նկարիչ, ճարտարապետ։
*Վահե Վահյան, Լիբանանահայ բանաստեղծ, գրող, խմբագիր, հասարակական գործիչ, մանկավարժ և հռետոր։
*Վահե Քաչա, Ֆրանսահայ գրող, ստեղծագործել է հիմնականում ֆրանսերեն
*Վահե Օշական, սփյուռքահայ բանաստեղծ, արձակագիր։

Կատեգորիա:Անձնանուններ
Ադամանդ գողացողները (վեպ)

**«Ադամանդ գողացողները»** (), ֆրանսիացի գրող Լուի Բուսենարի արկածային վեպը, որը գրվել է 1883 թվականին։  Վեպն արժեքավոր տեղեկություններ է պարունակում աֆրիկյան վայրի բնության մանրամասն և ստույգ նկարագրությունների, ադամանդի հանքավայրերի աշխատողների, սպիտակամաշկ բնակիչների և տեղական ցեղերի կյանքից կենցաղային գունեղ տեսարանների մասին։

## Սյուժե
Երեք ֆրանսիացի՝ Ալեքսանդր Շոնին, Ալբերտ դը Վիլրոժը և Ժոզեֆը (Ալբերտի կաթնեղբայրը), գնում են Հարավային Աֆրիկա՝ գանձեր որոնելու։ Գանձերի մասին տեղեկանում են նաև բուրերի կողոպտիչների խումբը և նրանց հանցակիցները՝ արկածախնդիր Սեմ Սմիթի գլխավորությամբ։ Հաղթահարելով շատ վտանգներ՝ խիզախ ֆրանսիացիները իրենց տեղաբնիկ ուղեկցորդների՝ որսորդ-բուշմենի, տսվան Զուգայի և զուլուս Մոգոպոյի հետ հանցագործների դեմ գոտեմարտում հաղթող են դուրս գալիս և հայտնաբերում կորցրած գանձը։

## Տես նաև
* Սողոմոն թագավորի հանքերը (1885)
*  Էմիլիո Սալգարիի ստեղծագործությունը
## Ծանոթագրություններ

## Գրականություն
* Финк В. Г. Луи Буссенар // *Буссенар Л.* Похитители бриллиантов. — М.: Детгиз, 1957. — (Библиотека приключений) — С. 516—519. — 519 с. — 300 000 экз.
* Louis Boussenard : Les Drames de l’Afrique Australe. Paris : Bibliothèque des Grandes Aventures, Editions Jules Tallandier, 1883.

## Արտաքին հղումներ
* Ադամանդ գողացողները Ֆանտաստիկայի լաբորատորիայում 
* Les Drames de l'Afrique australe auf der Seite der Bibliothèque Nationale Gallica, Frankreich
* Կարծիքներ գրքի մասին

Կատեգորիա:Վեպեր այբբենական կարգով
Կատեգորիա:Ֆրանսերեն վեպեր
Կատեգորիա:Լուի Բուսենարի վեպեր
Honey (երգ, Մրայա Քերի)

«**Honey**», ամերիկացի երգչուհի Մրայա Քերիի երգը՝ ձայնագրված 1997 թվականին թողարկված նրա *[[Butterfly (ալբոմ)|Butterfly]]* վեցերորդ ստուդիական ալբոմի համար։ Երգի պրոդյուսերներն են Մրայա Քերին, Puff Daddy-ն, Q-Tip-ը և Stevie J-ը։ Երգը՝ որպես ալբոմի առաջին սինգլ, թողարկվել է 1997 թվականի օգոստոսի 26-ին, ստացել դրական արձագանքներ և ունեցել առևտրային հաջողություն։ Այն ամերիկյան *[[Billboard charts|Billboard]]* Hot 100 հիթ-շքերթում իր նորամուտը կատարել է առաջին հորիզոնականում։ «Honey» երգը ներկայացվել է Գրեմմի մրցանակի (1997) երկու անվանակարգերում՝ Կնոջ լավագույն վոկալային կատարում ռիթմ-ընդ-բլյուզ ոճում և Լավագույն R&B երգ։

## Պատմություն
Երգն արժանացել է դրական արձագանքների երաժշտական քննադատների ու առցանց հրատարակությունների կողմից, ինչպիսիք են՝ *[[Entertainment Weekly]]*, Chris Nickson, *[[Slant Magazine|Slant]]*։

«Honey» երգը, թողարկվելով որպես *Butterfly* ալբոմի առաջին սինգլ, ունեցել է առևտրային հաջողություն։ Արդյունքում այն դարձել է տասներկուերորդ #1 հիթը երգչուհու երաժշտական կարիերայում՝ ըստ ամերիկյան ''Billboard'' Hot 100 հիթ-շքերթի և երրորդը, որ միանգամից իր նորամուտը կատարել է առաջին հորիզոնականում (որը պահպանել է երեք շաբաթ)։ Մրայան դարձել է առաջին երգչուհին, որ ունեցել է միանգամից առաջին հորիզոնականը գրաված ամենաշատ հիթերն ԱՄՆ-ում։
«Honey» երգն ընդգրկվել է հիթերի լավագույն հնգյակում այնպիսի երկրներում, ինչպիսիք են Կանադան, Նոր Զելանդիան, Իսպանիան և Մեծ Բրիտանիան, ինչպես նաև լավագույն տասնյակում Ավստրալիայում ու Շվեդիայում և քսան լավագույն երգերի ցանկում աշխարհի շատ երկրներում։ 1997 թվականին այն ներկայացվել է Գրեմմի մրցանակի երկու անվանակարգերում՝ *Կնոջ լավագույն վոկալային կատարում ռիթմ-ընդ-բլյուզ ոճում* և *Լավագույն R&B երգ*։

## Տեսահոլովակ
Երգի տեսահոլովակը նկարահանել են Մրայա Քերին ու ռեժիսոր Փոլ Հանթերը։

## Երգացանկ

**CD Single**
# «Honey» (LP Version) — 4:59
# «Honey» (Bad Boy Remix) — 5:32

**US CD Maxi Single**
# «Honey» (LP Version) — 4:59
# «Honey» (Bad Boy Remix) — 5:32
# «Honey» (Classic Mix) — 8:05
# «Honey» (So So Def Mix) — 5:11
# «Honey» (Classic Instrumental) — 7:32

**UK CD Single Pt.1**
# «Honey» (LP Version) — 4:59
# «Honey» (Bad Boy Remix) — 5:32
# «Honey» (Smooth Version With Intro) — 4:47
# «Honey» (So So Def Mix) — 5:11

**UK CD Single Pt.2**
# «Honey» (LP Version) — 4:59
# «Honey» (Classic Mix) — 8:05
# «Honey» (Morales Club Dub) — 11:01
# «Honey» (Mo' Honey Dub) — 7:24
# «Honey» (Classic Instrumental) — 7:32

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

### Հավաստագրումներ

## Ծանոթագրություններ

## Գրականություն

* 
* 
* 
* 

## Արտաքին հղումներ
* Mariah Carey — Honey (պաշտոնական տեսահոլովակ)
* Mariah Carey — Honey ft. Mase, The Lox
* Mariah Carey — Honey (The Adventures Of Mimi  համերգային շրջագայության ժամանակ)
* Mariah Carey — Honey (Around the World համերգային շրջագայության ժամանակ)
* Mariah Carey — Honey (Best Selling Artist of the 90's Award (WMA) մրցանակաբաշխության ժամանակ)

Կատեգորիա:Billboard Hot 100 գլխավորած սինգլներ
Կատեգորիա:Մրայա Քերիի երգեր
Lello գրախանութ

**Livraria Lello**, *Lello & Irmão* հրատարակչության գրախանութը Պորտուում։ Տեղակայված է նեոմանուելինո ոճի օրիգինալ շենքում։ Պորտուգալիայի՝ ներկայում գործող ամենահին գրախանութներից մեկն է, որն իր ոչ սովորական ինտերիերի համար տարբեր հրատարակությունների կողմից (մասնավորապես՝ The Guardian, Süddeutsche Zeitung և Lonely Planet) բազմիցս ներառվել է աշխարհի ամենագեղեցիկ գրախանութների ցանկերում։

Ժողովրդականություն է վայելում Հարրի Փոթերին նվիրված գրքերի երկրպագուների շրջանում, քանի որ բազմիցս այնտեղ է այցելել Ջոան Ռոուլինգը Պորտուում որպես անգլերենի ուսուցիչ աշխատելու շրջանում, ինչպես նաև գրախանութը հավանաբար ծառայել է որպես նախատիպ կախարդական գրքերի «Ֆլորիշ և Բլոտս» գրախանութի համար։

## Պատմություն
Գրախանութը հիմնադրվել է ֆրանսիացի Էռնեստ Շարդրոնի կողմից 1869 թվականին *«Livraria Internacional de Ernesto Chardron»* անունով և սկաբում տեղակայված է եղել *Rua dos Clérigos* փողոցում։ 1894 թվականին այն դարձել է Լելլո եղբայրների սեփականությունը, որոնք հարուստ բուրժուաներ էին Սանտա Մարտա դի Պենագիանից, և որոնք ինժեներ Ֆրանսիսկո Խավիեր Էստևեսին պատվիրել են կառուցել նոր շենք *Rua das Carmelitas* փողոցում, որտեղ Livraria Lello գրախանութը հանդիսավոր բացվել է 1906 թվականի հունվարի 13-ին և գործում է մինչ օրս։

1981 թվականի դեկտեմբերի 14-ին Պորտուգալիայի մշակույթի նախարարությանն առաջարկվել է գրախանութը ներառել մշակույթի հուշարձանների ցանկում։ Այդ գործընթացն ավարտվել է 2013 թվականի սեպտեմբերի 20-ին, երբ Livraria Lello գրախանութը ճանաչվել է հանրային նշանակության հուշարձան ()։

## Ճարտարապետություն
Գրախանութը կղմինդրյա տանիքով երկհարկանի շենք է։

Ճակատամասը կառուցված է նեոմանուլինոյի ոճով՝ մոդեռնի տարրերով։ Արվեստն ու Գիտությունը մարմնավորող երկու քանդակներն ստեղծվել են պրոֆեսոր Ժոզե Բիլմանի կողմից։ Մուտքի վերևի *«Լելլո & Եղբայր»* () գրությունն արված է գոթական մեծ տառերով։

Ինտերիերում, որտեղ առկա են արտ-դեկոյի տարրեր, գերիշխում է երկատված սանդուղքը, որը առաջին հարկը միացնում է երկրորդում տեղակայված պատկերասրահի հետ։ Առաստաղի կենտրոնում 8x3,5 մ չափերով ապակենկար է սեփականատերերի միացագրով ու նրանց կարգախոսով՝ *«Պատիվն աշխատանքում է»* ()։ Առաստաղի դեկորատիվ տարրերն արվել են ներկած սվաղով, որով ձևացվել է փորագրազարդ փայտ։

Շենքում դեռևս պահպանվում են այն ռելսերն ու փայտե սայլակը, որոնք երբևէ օգտագործվել են գրքերը դարակների միջև տեղափոխելու համար։

## Պատկերասրահ

Porto, Livraria Lello (8).jpg|
Livraria Lello e Irmao (8300389818).jpg|
Detalhe da escadaria da Livraria Lello e Irmão.jpg|
A nostalgia na Lello.jpg|
Livraria Lello e Irmão.jpg|


## Ծանոթագրություններ

## Արտաքին հղումներ
* Պաշտոնական կայք
* 3D-էքսկուրսիա գրախանութում 

Կատեգորիա:1906 հիմնադրումներ
Կատեգորիա:1906 հիմնադրումներ Պորտուգալիայում
Կատեգորիա:Գրախանութներ
Կատեգորիա:Պորտու
Արագիլ (ռեստորան)

**«Արագիլ» ռեստորան**, չգործող կիսաքանդ ռեստորանային կառույց Երևանի Հաղթանակի զբոսայգու տարածքում։ Կառուցվել է 1960-ական թվականներին (այլ աղբյուրներում՝ 1957), ռեգիոնալ մոդեռնիզմի ոճով, ճարտարապետ՝ Ռաֆայել Իսրայելյան։ Ընդգրկված է Քանաքեռ-Զեյթունի պատմամշակութային հուշարձանների ցանկում։

## Նկարագրություն
Շենքը կառուցվել է սպիտակ քարից։ Այն տեղակայված է Մոնումենտի բարձունքին։ Երբ «Արագիլ» ռեստորանի կառուցումը մոտեցել է ավարտին, պատվիրատու կազմակերպությունն ու ղեկավարները որոշել են փոխել անվանումը և այն կոչել «Մոսկվա»։ Ճարտարապետ Ռաֆայել Իսրայելյանը զրուցում է անդրդվելի պատվիրատուների հետ, և միայն կոմկուսի կենտկոմի առաջին քարտուղար Յակով Զարոբյանի միջամտությունից հետո ռեստորանը կրկին ստանում է «Արագիլ» անվանումը։

Բարձունքին կանգնած սպիտակ շինության արևելյան պատի վրա բուսանախշի վրա մեկ ոտքին կանգնած արագիլ է պատկերված, որը քանդակել է քարտաշ և ոսկերիչ վարպետ Հրաչ Ստեփանյանը։

Aragil at the Victory Park Yerevan 01.jpg
Aragil at the Victory Park Yerevan 04.jpg
Aragil at the Victory Park Yerevan 05.jpg


## Ծանոթագրություններ

## Արտաքին հղումներ
* Արագիլ ռեստորան. Երևանի լքված սիմվոլներից մեկը
* «Արագիլ»

Կատեգորիա:1960 հիմնադրումներ
Կատեգորիա:Երևանի շենքեր և կառույցներ
Կատեգորիա:Ռաֆայել Իսրայելյանի հուշարձաններ
Զվարթնոցի արծիվ

**Զվարթնոցի արծիվ**, «Զվարթնոց» («Արծիվ») կոթող-ուղեցույց  Հայաստանի Արմավիրի մարզում Երևան-Վաղարշապատ մայրուղու եզրին, Զվարթնոցի տաճարի հարևանությամբ։ Կառուցվել է 1957 թվականին։ Ընդգրկված է Վաղարշապատի պատմության և մշակույթի անշարժ հուշարձանների ցանկում (4.2/19)։

## Պատմություն
Կոթող-ուղեցույցը գտնվում է Երևան-Վաղարշապատ մայրուղու ձախ կողմում։ Ստեղծվել է Հայկական ԽՍՀ խճուղային ճանապարհների վարչության հանրապետության պատմական նշանակության հուշարձանների շրջակայքում ուղեցույց-կոթողներ ստեղծելու շինարարության ընթացքում։ Երկու մետր բարձրությամբ բրոնզե արծվի քանդակը տեղադրված է գորշագույն վեց մետր բարձրությամբ տուֆե պատվանդանի վրա։ Քանդակը հիշեցնում է Զվարթնոցի տաճարի վրա կերտված արծվին, որը հին հայկական զինանշաններից մեկն է։ Ռաֆայել Իսրայելյանի նախագծով կառուցված պատվանդանի վրա վերևից ներքև խոշոր տառերով գրված է «ԶՎԱՐԹՆՈՑ»։ Բրոնզե արծվի հեղինակն է Երվանդ Քոչարը։

Արծվաքանդակ կոմպոզիցիայի խոշորաֆորմատ լուսանկարները գտնվում են Երվանդ Քոչարի թանգարանում։

## Հեղինակներ
* Քանդակագործ՝ Երվանդ Քոչար
* Ճարտարապետ՝ Ռաֆայել Իսրայելյան

## Ծանոթագրություններ

## Արտաքին հղումներ
*«Զվարթնոցի արծիվ» քանդակի շուրջ ծավալված սկանդալը տեղափոխվում է իրավական հարթակ 

Կատեգորիա:Արմավիրի մարզի հուշարձաններ
Կատեգորիա:1957 հիմնադրումներ Հայաստանում
Կատեգորիա:Ռաֆայել Իսրայելյանի հուշարձաններ
Կատեգորիա:Երվանդ Քոչարի քանդակներ
Կատեգորիա:1957 քանդակներ
7 Things

«**7 Things**», ամերիկացի երգչուհի և դերասանուհի Մայլի Սայրուսի երգը, որը թողարկվել է 2008 թվականի հունիսի 17-ին՝ որպես նրա *[[Breakout (ալբոմ)|Breakout]]* ստուդիական ալբոմի առաջին սինգլ։ Այն եղել է առաջին ալբոմը, որը կապ չի ունեցել Հանա Մոնտանայի՝ դիսնեյան սերիալում Մայլի Սայրուսի կատարած դերի հետ։

ԱՄՆ-ում երգը հասել է իններորդ հորիզոնականին (Billboard Hot 100 հիթ-շքերթում), Մեծ Բրիտանիայում՝ 25-րդ հորիզոնականին (UK Singles Chart հիթ-շքերթում)։

## Սյուժե
Երգի կրկներգում Մայլի Սայրուսը թվարկում է 7 երևույթներ, որոնք նա ատում է իր նախկին ընկերոջ մեջ (նրա բնավորությունը, իրեն պահելու ձևը և այլն)։

## Պատմություն
Մայլի Սայրուսը MTV News-ին պատմել է, որ նախապես ծրագրված էր, որ *Breakout* ալբոմի առաջին սինգլը կլինի «Fly on the Wall» երգը, ոչ թե «7 Things»-ը, ինչպես արվել է.

## Թողարկման պատմություն

## Հիթ-շքերթներ

### Տարեկան հիթ-շքերթներ

## Ծանոթագրություններ

## Արտաքին հղումներ
* 

Կատեգորիա:Մայլի Սայրուսի երգեր
Տրանսնախագիծ

**Տրանսնախագիծ**, տրանսպորտային շինարարության նախագծահետազննական ինստիտուտ Երևանում։ Գտնվում է Դավիթ Անհաղթ փողոցում։

## Պատմություն

Տրանսպորտային շինարարության հայկական պետական նախագծահետազոտական ինստիտուտը՝ «Հայպետտրանսնախագիծը», հիմնադրվել է 1971 թ. Երևանում։

Ինստիտուտի հիմնական խնդիրներն են եղել Հայաստանի երկաթուղային և ավտոմոբիլային ճանապարհների ցանցի ընդլայնման նախագծերի մշակումը, ինչպես նաև Երևան քաղաքի տրանսպորտային արդյունավետ համակարգի խնդրի լուծումը՝ արագընթաց ռելսային տրանսպորտի կիրառմամբ։

Տրանսնախագիծ ինստիտուտի շենքը նախագծվել է ՀԽՍՀ վաստակավոր ճարտարապետ Գրիգոր Գրիգորյանի կողմից։

Ներկայումս Տրանսնախագիծ ինստիտուտի շենքում են գտնվում SEF International կազմակերպության գլխամասային գրասենյակը, բեռնափոխադրման կազմակերպություններ և կահույքի խանութ։ Մինչև 2013 թ. գործել է Կռունկ միջնակարգ դպրոց-վարժարանը։

## Նախագծեր
Ինստիտուտի նախագծերից են՝
* Երևան-Սևան ավտոճանապարհ,
* Էջմիածին-Արմավիր ավտոճանապարհ,
* Մեղրի-Քաջարան ավտոճանապարհ,
* Երևան-Արտաշատ ավտոճանապարհ,
* Իջևան-Հրազդան երկաթուղի,
* Մասիս-Նուռնուս երկաթուղի,
* Սևան-Շորժա-Զոդ երկաթուղի,
* Երևանի մետրոպոլիտեն,
* Մեղրաձորի լեռնանցքը և Իջևան ու Դիլիջան քաղաքները շրջանցող թունելներ,
* Երևանի Դավթաշենի կամուրջ,
* Մի շարք այլ կամուրջներ։

Կատեգորիա:Հայաստանի կազմակերպություններ
Կատեգորիա:1971 հիմնադրումներ Հայաստանում
Լև Դանիլկին

**Լև Դանիլկին** (, ), ռուս գրող, «Մեծ գիրք» մրցանակի դափնեկիր (2017), գրական քննադատ։

Ծնվել է բանասեր-մանկավարժներ՝ Ալեքսանդր Դյոդորովիչի և Ալեքսանդրա Դանիլկինայի  ընտանիքում։ Սովորել է Օդինցովոյի № 11 միջնակարգ դպրոցում և Մոսկվայի № 1567 դպրոցում։ Ավարտել է բանասիրական ֆակուլտետը և ՄՊՀ-ի ասպիրանտուրան։ 2000-2014 թվականներին «Աֆիշա» ամսագրում վարել է «Գրքեր Լև Դանիլկինի հետ» խորագիրը։ 1999-2000 թվականներին աշխատել է Փլեյբոյ ամսագրում որպես գլխավոր-խմբագիր, «Վեդոմոստի» թերթի գրական տեսաբան։ Այս պահին «Ռուսական թերթի» մշակույթի բաժնի խմբագիրն է։

Ժամանակակից ռուս գրականության տարեկան քննադատական ակնարկների հեղինակ, ինչպես նաև գրող Ալեքսանդր Պրոխանովի «Ձվով մարդը» կենսագրության հեղինակ («Մեծ Գիրք» մրցանակի հավակնորդ, «Ազգային բեսթսելեր» մրցանակի հավակնորդ), «Հրաշալի մարդկանց կյանքը» ՝ Յուրի Գագարինի (Ալեքսանդր Նևսկի մրցանակ) և Վլադիմիր Լենինի (Մեծ գիրքը, առաջին մրցանակ) կենսագրությունների շարքի հեղինակ, «Կլուջ» ժողովածուի հեղինակ։ Վ. Ի. Լենինի ընտրյալ աշխատանքների՝ «Լենին. Անկոտրում կամուրջ» (Լիմբուս մամուլ, Սանկտ Պետերբուրգ, 2017) ժողովածուի կազմող և առաջաբանի հեղինակ։

## Մատենագիտություն
* *Парфянская стрела* (2006, обзор русской литературы за 2005 год, издательство «Амфора», ISBN 5-94278-999-1)
* *Круговые объезды по кишкам нищего* (2007, обзор русской литературы за 2006 год, издательство «Амфора», ISBN 978-5-367-00433-5)
* *Человек с яйцом. Жизнь и мнения Александра Проханова* (2007, издательство «Ад Маргинем», ISBN 978-5-91103-012-4)
* *Нумерация с хвоста. Путеводитель по русской литературе* (2009, обзор русской литературы за 2008 год, издательство «АСТ», «Астрель», ISBN 978-5-17-058933-3, 978-5-271-23615-0)
* *Юрий Гагарин* (2011, издательство «Молодая гвардия», серия «Жизнь замечательных людей», ISBN 978-5-235-03440-2)
* *Клудж* (2016, издательство «Рипол-классик», серия «Лидеры мнений»)
* *Ленин: Пантократор солнечных пылинок* (2017, издательство «Молодая гвардия», серия «Жизнь замечательных людей», ISBN 978-5-235-04014-4)
*Ленин.(2018, серия "Жизнь замечательных людей"). Издательство "Молодая гвардия". 912 с.. тираж 10.000 экз. ISBN   978-5-235-04088-5.

### Թարգմանություններ
*Ջուլիան Բարնս *Նամակներ Լոնդոնից* (2008, «АСТ» հրատարակչություն, «АСТ Москва», «Хранитель», «Харвест», серия «Litera», ISBN 978-5-17-046804-1, ISBN 978-5-9713-6691-1, ISBN 978-5-9762-4888-5, ISBN 978-985-16-3958-4)

## Ծանոթագրություններ

## Արտաքին հղումներ
* Дневник Льва Данилкина на сайте «Афиши»
* 
* 

Կատեգորիա:Ռուս գրաքննադատներ
Կատեգորիա:«Մեծ գիրք» մրցանակի դափնեկիրներ
Կատեգորիա:Մոսկվայի պետական համալսարանի բանասիրական ֆակուլտետի շրջանավարտներ
Կատեգորիա:Ռուս լրագրողներ
Կատեգորիա:Ռուս գրողներ
Սատանայի աստվածաշունչ

**«Սատանայի աստվածաշունչ»** (, «Սև աստվածաշունչ»), գիրքը գրվել է Անտոն ԼաՎեյի կողմից 1969 թվականին։

## Գլուխներ
«Սատանայի աստվածաշունչը», բացի տարբեր հեղինակների կողմից գրված ներածություններից, բաժանվում է չորս գլուխների հետևյալ անվանումներով՝

* «Սատանայի գիրք»
* «Լյուցիֆերի գիրք»
* «Վելիալայի գիրք»
* «Լևիաթանի գիրք»

## Արձագանքներ
ՈՒՊԲՀ-ի փիլիսոփայության, բիոէթիկայի և մշակութաբանության ամբիոնի դոցենտ, գիտությունների թեկնածու՝ Ե․ Բ․ Վալենտինովնան «Սատանայի աստվածաշունչ» գրքի վերաբերյալ նշել է հետևյալը՝

Այն օգնում է հասկանալ, որ շատերի կողմից ընդունված թյուր կարծիքը սատանիստների մասին, թե նրանք նույն մասոններն են, համարվում է անիրական։ «Սատայի աստվածաշունչը» համարվում է հավատքի համակարգի նկարագրությամբ ռացիոնալ հետևողական աշխատանք, որը գերում է շատ դեռահասների։ Սատանիստների պատկերացմամբ, հանդերձյալ կյանք գոյություն չունի, առնվազն դրախտայինը, դրա համար էլ, պետք է շտապել վայելել երկրային վայելքները։ ԼաՎեյը հստակ կապում է սատանիզմի վերածնունդն անձնային պաշտամունքի մարմնական ցանկությունների, բարեհաճությանը մարմնական բուռն ցանկությունների հետ, որոնք առկա են զանգվածային մշակույթում։ Ըստ սատանիզմի դա՝ ժամանակակից արևմուքտի մատերիալիզմի և հեդոնիզմի ծայրաստիճան արտահայտչությունն է։

## Տես նաև
* ԼաՎեյան սատանիզմ
* Անտոն ԼաՎեյ
* Սատանայի եկեղեցի

## Ծանոթագրություններ

## Գիտական աղբյուրներ
**ռուսերեն լեզվով**

* 
* 

**այլ լեզուներով**


* 
* 
*
*
*
*
* 
* 
*
*
*
*
*
*
*
*
*
*


## Հրապարակախոսություն
* 
* 
*

## Սատանիստների մատենագիտություն
* 
* 

## Արտաքին հղումներ
* Սատանայի եկեղեցի՝ պաշտոնական կայքէջ
* Сатанинская библия, ինչպես նաև տասնմեկ երկրային օրենքներ և ինը սատանայական մեղքեր։
* «Սատանայի աստվածաշնչի» ռուսերեն ներածությունը (Մ., 1996)
* Ա․ Շ․ ԼաՎեյ, «Սատանիզմ»  (1968)՝ մենագրություն, նյութը, որն ընդգրկված էր «Սատանայի աստվածաշունչ» գրքում
* Փիթեր Հիլմորի հարցազրույցը ՝ «Սատանայի աստվածաշնչի» վերջին հրատարակության նախաբանի հեղինակը 

Կատեգորիա:1969 ոչ գեղարվեստական գրքեր
Կատեգորիա:Անգլերեն գրականություն
Կատեգորիա:Անգլերեն գրքեր
Կատեգորիա:Սատանիզմ
Կատեգորիա:Օկուլտականություն